2025 Årsmelding for Turgruppa i Gransherad Idrettslag

1. Turgruppas formål:
Bidra til god folkehelse og trivsel blant innbyggere i Gransherad skolekrets, gjennom tilrettelegging av turstier i nærområdet.

2. Organisering av turgruppa.
a. GIL turgruppe ønsker minst mulig byråkrati. 
b. Turgruppe leder og nestleder velges formelt på årsmøtet for GIL.
c. Turgruppe leder og nestleder fungerer som ledelse for ei arbeidsgruppe, og sørger for det administrative arbeidet. Det forhindrer ikke at deler av slikt arbeid kan utføres av andre i arbeidsgruppa, dersom det er ønskelig og mulig.
d. Øvrige arbeidsgruppe-medlemmer oppnevnes av arbeidsgruppe leder og nestleder, eller kan velges på GIL årsmøte, dersom årsmøtet ønsker det.
e. Arbeidsgruppas møter fungerer som et diskusjonsforum, for å komme fram til de beste løsninger med tanke på turgruppas formål. I 2025 ble det avholdt 2 møter, og arbeidsgruppa har bestått av:
Halvor Romme (leder), Åshild Johnsen (nestleder), Vigdis Antonsen,  Gunn Torhild Leiulfsrud, Ingvild Finnekåsa, Asbjørn Kasin, Torjus Tråer, Steinar Brekke,  Jon Bjerland
f. Leder eller nestleder møter som representanter fra turgruppa i GIL hovedstyre

3. Samarbeid / avtaler:
GIL Turgruppe har laget egen avtale-mal, som har mye av de samme elementene som malen til Den Norske Turistforening (DNT), men et par viktige forskjeller er det:
a. Begge parter kan når som helst si opp avtalen. 
b. Vi skal bare publisere lokalt.
Vi henter mye av de praktiske retningslinjene fra Merkehåndboka, som også DNT bruker.

4. Vi har 8 tur-stier.  Ingen nye tur-stier ble anlagt i 2025.  Til sammen har vi nå ca. 34 km med stier, hvorav ca. 10 km går langs private bilveger.
Alle stiene har dedikerte stifaddere.  Kontaktinformasjon for stifaddere er lagt inn som del av turbeskrivelsene for turene på nettsidene til GIL.
a. Ranten / Kotuhaugen. Stifadder er Ingvild Finnekåsa.	
Oppover fra Finnekåsa. God trening.  Fin utsikt.
b. Nattejuv. Stifaddere er Åshild Johnsen og Jon Bjerland
c. Skorva. Stifadder er Gunn Torhild Leiulfsrud
Lett turløype med utgangspunkt skolen
d. Tråeråsen.	Stifadder er Vigdis Antonsen.
Rundtur fra Tråer. Fin utsikt på toppen.
e. Kobolt / Teksjå rundtur.  Stifadder er Vigdis Antonsen.
Utgangspunkt Helleberg. Rundtur via den nye gangbrua over Esperåa og langs gamle Bolkesjøvegen et stykke, før retur mot Helleberg via Teksjå.
f. Mjaugetonuten.  Stifaddere er Halvor Romme og Asbjørn Kasin.
Stien går fra skolen (via Skorvaløypa) og til topps, samt også tilgang / rundturmulighet via gamle gangveg fra Nymoen til Mjaugeto.  Vi har også laget en tverrsti midt på, slik at det er mange kombinasjonsmuligheter. Vi har også laget sti bort til velteplassen ved E134 ved Nymoen, der den den gamle stien til Mjaugeto starter.
g. Nåpån, rundtur frå Thomoen / Høvleriet.  Stifadder er Steinar Brekke.
Dette er en rundtur, med en temmelig tøff stigning /klatring på sida mot Thomoen. Retur via havna på Lie er enkel og grei. Vi har også laget ny sti utenom havna, slik at turgåere slipper å gå gjennom havna. Den som ikke ønsker klatreutfordring kan gå opp og ned via Lie-havna.
h. [bookmark: _Hlk128332129]Gamle Bolkesjøveg.  Stifadder er Torjus Tråer.
Denne turen er koblet til Kobolt/Teksjå-turen (se over), og går videre vestover langs Gamle Bolkesjøveg.  Den gamle kjerre-vegen er til dels urørt og idyllisk. Fra Saurtjønnbekken følger vi langs skogsbilveg, før vi igjen kommer inn på sti siste stykket mot Onglevatn / Tangestul ved RV37. 

5. Vedlikehold.
Vi har nå mange turstier å vedlikeholde, så inntil videre er det ikke planer om å etablere nye, men prioriterer vedlikehold av eksisterende stier.
Det er også ei grense for hvor mange sti-kilometer vi kan / bør ha i forhold til antall brukere og bruksfrekvensen av stiene. 
I år har det kun blitt utført noe vedlikehold, stort sett nødvending rydding. På Mjaugeto-runden har stien blitt flyttet etter ønske fra en av grunneierne.

6. Publisering:
Vi publiserer kun via GIL web, GIL Facebook og Oppslagstavla i Gransherad (Facebook).
Facebook vil kun gi link til GIL Web / Turgruppa  
http://gransherad-idrettslag.idrettenonline.no/profile/1102762579/turgruppe
Her skal alle nødvendige opplysninger være plassert.  Per nå er alle turer temmelig bra beskrevet.

7. Tur-kasser / Registrerings-muligheter.
Vi har plassert ut tur-kasser med registrerings-muligheter på punkter langs eller i enden av alle løypene. 
Fra 2024 gikk vi tilbake til ordningen med trekning på grunnlag av registreingsbøkene som fortsatt ligger på hvert registreringspunkt. Det vil bli trukket ut en vinner der gevinster er et gavekort på 500kr på hver tursti. Dette er også i tråd med hovedstyret forslag.

8. Finansiering.
GIL Turgruppe har ikke hatt utgifter til investeringer i 2025. 

Driftsmidler får vi via hovedstyret.  Driftsbudsjettet for 2025 var på 10.000 kr. Der vi har brukt 3900 kr. 3600 gikk til premiering og 300 til møtekostnad. Vi hadde 2 møter i 2025.

GIL Turgruppe, 24.03.2026
Halvor Romme
